ผีหนีภาษีโผล่ลงทะเบียนคนจน
นายประสงค์ พูนธเนศ อธิบดีกรมสรรพากร เปิดเผยว่า ขณะนี้กรมสรรพากรได้ตั้งหน่วยงานขึ้นมาเป็นกรณีพิเศษเพื่อรับเรื่องราวร้องทุกข์จากประชาชน ที่ลงทะเบียนขอรับสวัสดิการจากรัฐจำนวน 8.3 ล้านคน แต่ถูกตัดสิทธิ์ 230,000 คน เนื่องจากคุณสมบัติไม่ครบ หลังกรมสรรพากรตรวจสอบประวัติ ด้านรายได้และเงินฝากพร้อมตรวจสอบข้อมูลทะเบียนราษฎร เช่น ทะเบียนบ้านและบัตรประชาชนร่วมกับกระทรวงมหาดไทย เราเตรียมพร้อมตั้งแต่ต้น เพราะรู้อยู่แล้วว่ามีประชาชนส่วนหนึ่งที่ไปใช้สิทธิ์ แต่ไม่ได้รับสิทธิ์จะด้วยเหตุผลใดก็ตาม แต่ในจำนวนนี้เรามีความมั่นใจว่ามีประชาชนส่วนหนึ่งที่ถูกหลอกเอาชื่อจากบัตรประชาชนหรือทะเบียนบ้าน ไปรับผลตอบแทนหรือค่าจ้างแทนคนอื่นเพื่อหวังเลี่ยงภาษี,นายประสงค์กล่าวว่า ที่ผ่านมา กรมสรรพากรไม่สามารถตรวจสอบสิทธิ์ทางภาษีของบุคคลได้อย่างทั่วถึง เพราะบางรายใช้ชื่อมาขอเปิดบัญชีกับธนาคาร เพื่อรับเงินค่าจ้างแทนคนอื่นทั้งแบบสมรู้ร่วมคิด แต่บางรายก็ไม่รู้เรื่องเลย เพื่อให้ผู้รับเงินตัวจริงเสียภาษีเงินได้ในฐานที่ต่ำ เมื่อมีการขึ้นทะเบียน บุคคลเหล่านี้ที่ถูกนำชื่อไปแอบอ้างจึงขาดคุณสมบัติ เพราะมีชื่อและมีรายได้ไปปรากฏอยู่ในระบบภาษีแล้ว อย่างไรก็ตาม ขณะนี้กรมสรรพากรได้ให้สรรพากรพื้นที่ไปเปิดรับเรื่องร้องทุกข์จากประชาชนทั่วประเทศเพื่อรวบรวมข้อมูลและส่งมาส่วนกลาง เพื่อขยายผลและตรวจสอบข้อมูลในเชิงลึกต่อไป โดยขณะนี้มีประชาชน 10-20 ราย ที่ยืนยันว่ารายได้ไม่ถึง 100,000 บาทต่อปี ซึ่งสมควรที่จะได้รับสิทธิ์จากรัฐบาล แต่ถูกตัดสิทธิ์ส่งมาให้กรมสรรพากรตรวจสอบแล้ว,นายประสงค์กล่าวว่า การลงทะเบียนรับสวัสดิการจากรัฐบาลปีนี้ถือเป็นปีแรก และปีหน้ายืนยันว่าจะมีการลงทะเบียนอย่างแน่นอน ทำให้มั่นใจว่าข้อมูลจากประชาชนที่ถูกหลอกหรือถูกแอบอ้าง นำไปรับรายได้หรือค่าจ้างแทนบุคคลบางกลุ่มที่มีรายได้สูงเพื่อหวังเลี่ยงภาษีจะค่อยๆทยอยออกมาอย่างแน่นอน.
นายประสงค์ พูนธเนศ อธิบดีกรมสรรพากร เปิดเผยว่า ขณะนี้กรมสรรพากรได้ตั้งหน่วยงานขึ้นมาเป็นกรณีพิเศษเพื่อรับเรื่องราวร้องทุกข์จากประชาชน ที่ลงทะเบียนขอรับสวัสดิการจากรัฐจำนวน 8.3 ล้านคน แต่ถูกตัดสิทธิ์ 230,000 คน
กรมสรรพากร,หนีภาษี,ลงทะเบียนคนจน,ถูกตัดสิทธิ์,ประสงค์ พูนธเนศ